অতপর তিনি ১০ মহররমের সঙ্গে ৯ বা ১১ মহররম মিলিয়ে দুটি রোজা রাখতে বললেন । যাতে ইহুদিদের সঙ্গে মুসলমানদের সাদৃশ্য না হয় ।রমজানের রোজা ফরজ হওয়ার পূর্ব পর্যন্ত আশুরার রোজা ফরজ ছিল। দ্বিতীয় হিজরিতে রমজান মাসের রোজা ফরজ করা হলে আশুরার রোজা নফল হয়ে যায় । তবু রমজানের রোজার পর আশুরার রোজা সর্বাধিক গুরুত্বপূর্ণ ও ফজিলতপূর্ণ। ইসলামের ইতিহাসে এই মাস এমন কতগুলো স্মৃতি বিজড়িত। যে স্মৃতিসমুহের সম্মানার্থেই এই মাসকে মহররম বা সম্মানিত বলে আখ্যায়িত করা হয়েছে ।